Document ID: /roh_data/filtered/fineweb-2-filterrobots_roh.jsonl.gz/17974

Per questas finamiras duai la Svizra s'obligar en il contract successur per il protocol da Kyoto. Quest contract duai vegnir suttascrit la fin da l'onn a Paris, scriva il Cussegl federal. Planisà è ina convenziun dal clima che cuntegn finamiras da reducziuns liantas.
La Svizra è responsabla per 0,1% da las emissiuns da gas da serra sin l'entir mund.
Verds pretendan 75%
Ord vista dals Verds èn las finamiras da proteger il clima memia bassas. Els pretendan ina reducziun da l'emissiun da gas da serra fin l'onn 2030 per almain 75%.
Era las organisaziuns d'ambient WWF e VCS crititgeschan la finamira sco turpegius bass. Il WWF scriva che schizunt ils Stadis Unids hajan fixà finamiras pli autas. La Svizra guntgeschia sia responsabladad e speria ch'auters pajais schlian il problem per ella, uschia il WWF.